Sukob se rasplamsao u Južnom Sudanu 
Misija UN-a u Južnom Sudanu procjenjuje da je zaštitu mirovnih snaga u Jubi zatražilo oko 10 hiljada civila.
UN procjenjuju da je tokom višednevnih sukoba u Južnom Sudanu ubijeno više od 500 ljudi. Ranjenih ima gotovo hiljadu, ali te brojke nažalost rastu i dalje. Britanski Foreign Office navodi da će njihova ambasada u glavnom gradu Južnog Sudana, Jubi, ostati otvorena ali će izvjestan broj osoblja biti privremeno povučen. Šef U.N. -ovih mirovnih snaga, Herve Ladsous izvijestio je danas Vijeće Sigurnosti o broju žrtava, a je rekao da njegovi vojnici nisu u stanju da provjere navode iz bolnica. Misija u Južnom Sudanu takodje procjenjuje je zaštitu mirovnih snaga u Jubi zatražilo oko 10 hiljada civila. , kaže jedna od raseljenih osoba. Borbe su počele u nedjelju kad su snage lojalne bivšem podpredsjedniku Rieku Macharu, navodno, pokušale državni udar, kako tvrdi predsjednik Salva Kiir. Borbe su nastavljene u ponedjeljak i utorak. Američki državni sekretar John Kerry rekao je danas da je narod Južnog Sudana isuviše toga žrtvovao da bi dozvolio vraćanje zemlje u krug nasilja.Državni sekretar je dodao: Ono što brine jeste činjenica da razlaz predsjednika Kiira, koji pripada plemenu Dinka, i bivšeg podpredsjednika Machara, iz etničke grupe Nuer, lako može razgoriti plemensko nasilje u zemlji. Vlada je uhapsila 10 ljudi zbog navodnog učešća u pokušaju puča, ali je Machar i dalje na slobodi. Američki State Department je naredio povlačenje svog ne-esencijalnog diplomatskog personala, i od svih Amerikanaca zatražio da odmah napuste Južni Sudan.